Man vermoor, vrou erg verniel in plaasaanval | Maroela Media
Foto: Johni Edwards
Kapt. Paul Ramaloko, woordvoerder van die polisie, het gesê die 63-jarige man, sy 50-jarige vrou en 'n 41-jarige familielid het Donderdagaand geslaap toe ses gewapende mans die huis se deur afgebreek het.
Volgens Ramaloko is die ses mans na die egpaar se slaapkamer. "Die man het sy vuurwapen probeer gryp, waarna hy in die bors geskiet is. Hy is op die toneel dood." Die verdagtes het die vrou erg aangerand en gedwing om die kluis oop te sluit. Die familielid is met skoenveters vasgebind en aangerand.
Ramaloko het gesê die vrou is ernstig beseer en in 'n hospitaal opgeneem. Die familielid is ook gehospitaliseer, maar is reeds ontslaan.
Die verdagtes het met twee 9mm-pistole en die egpaar se voertuig gevlug. Die motor is Vrydagoggend verlate in Mooinooi gevind. Niemand is nog in hegtenis geneem nie en die polisie ondersoek sake van moord, poging tot moord en huisroof.
Plaasaanvalle is nou buite beheer en dit hou net aan. Dit kan nie so voortgaan nie. Die ANC vee hom af aan wat tans aan die gang is. Daar sal nou ernstig besin moet word en iets sal gedoen moet word. Genoeg is genoeg!
wel!!!! daar is JA gestem daarvoor!!!!
Ons boere leef in konstante vrees met die vraag……wie van ons is volgende??
Petisies en klagtes by die VN gaan hierdie nie stop nie. Net ons eie gewapende mag.
Dit is hart verskeurend om van hierdie aanvalle te lees. Maar dit is tyd dat die BOERE op plase indringend gewaarsku word om baie streng veiligheids maatreels toe te pas. Die aanvallers het te maklik toegang tot die huis verkry? Die polisie het nie regtig nodig om baie verder as die grensdrade te ondersoek nie. Om deesdade n kluis te gebruik is noodlottig!!!!